Illum tintemm il-Ġimgħa Ewropea għall-Ħiliet Vokazzjonali 2019 f'Helsinki. S'issa matul din is-sena, saru 1,407 avveniment u attività assoċjati madwar l-Ewropa li għenu lill-kampanja tal-Ġimgħa għall-Ħiliet Vokazzjonali Ewropej tilħaq 2,5 miljun persuna, li huwa l-akbar numru minn meta saret l-ewwel edizzjoni fl-2016. “Impressjonata ferm bil-proġetti tal-ETV li rajt u konvinta aktar minn qatt qabel li l-ETV verament għandha tkun l-“Ewwel Għażla”, li twassal għal karrieri sodisfaċenti u eċitanti”, qalet Marianne Thyssen, il-Kummissarju għall-Impjiegi, l-Affarijiet Soċjali, il-Ħiliet u l-Mobilità tal-Ħaddiema. Għalhekk ninsab kuntenta li l-lħaqna wisq aktar nies minn qatt qabel matul ir-raba' edizzjoni tal-Ġimgħa Ewropea għall-Ħiliet Vokazzjonali, u nispera li huma wkoll ixerrdu l-kelma dwar il-kwalità tal-edukazzjoni vokazzjonali.” “L-aħjar mod kif inkattru l-benesseri Ewropew u noħolqu l-impjiegi huwa li ngħinu lil kulħadd jitgħallem il-ħiliet li għandu bżonn u nżidu l-livell ta' kompetenza tal-popolazzjoni kollha. Edukazzjoni u taħriġ vokazzjonali ta' kwalità għolja għandhom rwol ewlieni fil-kisba ta' dan il-għan. Il-ġimgħa għall-Ħiliet Vokazzjonali u l-għadd impressjonanti ta' avvenimenti ta' kwalità għolja tagħha għandhom rwol vitali fl-enfasizzar tal-importanza tal-edukazzjoni u t-taħriġ vokazzjonali”qalet Li Andersson, il-Ministru għall-Edukazzjoni tal-Finlandja. “Qgħadna attenti li nisimgħu l-ideat u l-osservazzjonijiet espressi matul il-Ġimgħa għall-Ħiliet Vokazzjonali u se inqisuhom fit-tfassil tal-politiki nazzjonali u Ewropej dwar l-edukazzjoni u t-taħriġ fid-deċennju li ġej.” Premjijiet għall-Eċċellenza tal-ETV tal-2019 Kull sena, bħala parti mill-Ġimgħa Ewropea għall-Ħiliet Vokazzjonali, l-UE tirrikonoxxi lill-individwi, l-organizzazzjonijiet u l-inizjattivi għall-isforzi tagħhom fil-promozzjoni u l-għoti ta' edukazzjoni u taħriġ vokazzjonali ta' kwalità, permezz tal-“Premjijiet għall-Eċċellenza tal-ETV”. Il-premjijiet huma mfassla biex jenfasizzaw il-kwalità tal-ETV, jipprovdu viżibbiltà għar-rebbieħa, jimmotivaw lil dawk li jieħdu sehem u jappoġġjaw l-iżvilupp ta' netwerks u opportunitajiet professjonali ġodda. Imħabbra waqt iċ-Ċelebrazzjoni ta' dawk Innominati għall-Premjijiet tal-Ġimgħa, ir-rebbieħa tal-2019 huma: Kumpaniji u studenti: Il-Premju tal-Alleanza Ewropea għall-Apprendistati (EAfA): Kumpaniji kbar: Kumpaniji żgħar: Apprendisti: Il-Premju Taħriġ fuq ix-Xogħol: Innovaturi tal-ETV: Il-Premju għall-Innovazzjoni fl-ETV: Il-Premjijiet għall-Għalliema u l-Ħarrieġa: Il-Premju għar-Riċerkaturi tal-ETV: Il-Premjijiet għall-Iskejjel Intraprenditorjali – TES / JA Europe: Finanzjament Ewropew għall-Eċċellenza: Il-Premju tal-Fond Soċjali Ewropew (enfasi fuq id-diġitalizzazzjoni u l-bidla teknoloġika): Il-Premjijiet Erasmus+: L-ETV u l-ħiliet għall-ġejjieni: L-inklużjoni soċjali: Il-Premjijiet tal-Aġenziji Ewropej: #CedefopPhotoAward: Il-Premju tal-Intraprenditorija tal-Fondazzjoni Ewropea għat-Taħriġ (ETF): Il-Premjijiet Internazzjonali (il-Mistednin Onorati): Sfond L-avvenimenti Ewropej tar-raba' edizzjoni tal-Ġimgħa Ewropea għall-Ħiliet Vokazzjonali saru f'Helsinki mill-14 sat-18 ta' Ottubru 2019. Organizzata mill-Kummissjoni Ewropea – din is-sena f'kooperazzjoni mal-Presidenza Finlandiża – il-Ġimgħa għandha l-għan li tippromwovi l-edukazzjoni u t-taħriġ vokazzjonali (ETV) u xxerred il-messaġġ li l-ETV tista' tkun għażla ta' suċċess kemm għaż-żgħażagħ kif ukoll għall-adulti. Il-Ġimgħa mmobilizzat eluf ta' nies minn madwar l-Ewropa biex tippromwovi l-ETV u tenfasizza l-opportunitajiet konkreti li joffri dan il-perkors edukattiv. Il-fokus speċifiku għall-2019 kienet “ETV għal Kulħadd – Ħiliet għall-Ħajja”, filwaqt li t-tema globali tal-Ġimgħa baqgħet “Skopri t-talent tiegħek”. Il-fokus tal-2019 enfasizza l-fatt li t-tagħlim tul il-ħajja jirriżulta f'opportunitajiet ġodda u prospetti aħjar ta' karriera, u li l-ETV hija għażla eċċellenti f'kull stadju ta' ħajjet dak li jkun. Il-Ġimgħa fil-Finlandja Bl-appoġġ tal-Presidenza Finlandiża, il-Ġimgħa attirat 1,211-il parti kkonċernata lejn Helsinki. L-avvenimenti varjaw minn skambju informali maż-żgħażagħ għal konferenza ewlenija inklużiva u orjentata lejn il-futur dwar “ETV għal Kulħadd – Ħiliet għall-Ħajja”. Saret ukoll wirja li ppreżentat l-aħjar edukazzjoni u taħriġ vokazzjonali fil-Finlandja. Saru 89 avveniment u attività madwar il-pajjiż kollu, bħal sessjonijiet ta' ġurnata ta' kuntatt għall-istudenti għalliema vokazzjonali, jum għall-pubbliku f'ċentru tal-ETV, fiera tal-ETV u tur virtwali ġo trakk mibni mill-istudenti tal-ETV u tal-edukazzjoni għolja. Sal-lum ipparteċipaw 57,272 persuna, u dan juri appoġġ qawwi għall-ETV fil-livell lokali. Ambaxxaturi għall-Kampanja 2019 Din is-sena, 27 ambaxxatur li jirrappreżentaw 24 pajjiż qed jappoġġjaw il-kampanja tal-Ġimgħa għall-Ħiliet Vokazzjonali Ewropej. Barra minn hekk, hemm żewġ Ambaxxaturi fil-livell tal-UE. Huma lkoll mudelli eżemplari fl-oqsma rispettivi tagħhom, promoturi tal-ETV u eżempji ta' kif l-ETV tista' twassal għal karrieri ta' suċċess. Ġejjin minn kull qasam tal-ħajja u jixhdu l-firxa u l-profondità tal-ETV. Biex insemmu biss xi wħud - huma għalliema u ħarrieġa, intraprendituri ta' suċċess, futbolers, speċjalisti fl-IT, maniġers u CEOs. Matul is-sena, dawn kienu qed jippromwovu l-attraenza u l-eċċellenza tal-ETV, u jispiraw lill-istudenti biex isegwu opportunitajiet ta' titjib tal-ħiliet, taħriġ mill-ġdid u tagħlim fi kwalunkwe stadju ta' ħajjithom. Għal aktar informazzjoni Is-sit web tal-Ġimgħa Ewropea għall-Ħiliet Vokazzjonali 2019 L-iskeda tal-avvenimenti tal-Ġimgħa Ewropea għall-Ħiliet Vokazzjonali 2019 Il-paġna tal-Avvenimenti fuq Facebook: Il-Ġimgħa Ewropea għall-Ħiliet Vokazzjonali 2019 Is-sit web tal-Presidenza Finlandiża tal-Kunsill tal-Unjoni Ewropea tal-2019 Il-Fondazzjoni Ewropea għat-Taħriġ: Premju għall-iżvilupp tal-ħiliet intraprenditorjali Segwi lil Marianne Thyssen fuq Facebook u Twitter Twitter: #EUVocationalSkills, #DiscoverYourTalent